CELEX: 32013R0148
Language: et
Date: 2012-12-19 00:00:00
Title: Komisjoni delegeeritud määrus (EL) nr 148/2013, 19. detsember 2012 , millega täiendatakse Euroopa Parlamendi ja nõukogu määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta seoses regulatiivsete tehniliste standarditega, millega määratakse kindlaks kauplemisteabehoidlale esitatav miinimumteave  EMPs kohaldatav tekst

23.2.2013   
            
            
               ET
            
            
               Euroopa Liidu Teataja
            
            
               L 52/1
            
         KOMISJONI DELEGEERITUD MÄÄRUS (EL) nr 148/2013,
   19. detsember 2012,
   millega täiendatakse Euroopa Parlamendi ja nõukogu määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta seoses regulatiivsete tehniliste standarditega, millega määratakse kindlaks kauplemisteabehoidlale esitatav miinimumteave
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Keskpanga arvamust (1),
   võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta, (2) eriti selle artikli 9 lõiget 5,
   ning arvestades järgmist:
   
               (1)
            
            
               Selleks et võimaldada paindlikkust, peaks vastaspoolel olema võimalik delegeerida lepingu andmete esitamine teisele vastaspoolele või kolmandale isikule. Samuti peaks vastaspooltel olema võimalik kokku leppida andmete esitamise delegeerimine ühisele kolmandale üksusele, sealhulgas kesksele vastaspoolele, kes esitab kauplemisteabehoidlale ühtse teabe, sealhulgas asjakohase lahtritega tabeli. Sellistel asjaoludel ja andmete kvaliteedi tagamiseks tuleks esitatud teabes viidata sellele, et andmed on esitatud mõlema vastaspoole kohta, ja teave peaks hõlmama lepingu kohta kõiki andmeid, mida oleks esitatud ka eraldi.
            
         
               (2)
            
            
               Selleks et vältida ebajärjekindlust ühtsetes andmetabelites, peaks tuletislepingu iga vastaspool tagama tehingu mõlema poole kokkuleppe ühtsete andmete esitamiseks. Kordumatu tehingu tunnuskood aitab kaasa andmete ühtlustamisele, kui vastaspooled esitavad teavet erinevatele kauplemisteabehoidlatele.
            
         
               (3)
            
            
               Selleks et vältida mitmekordset teavitamist ja vähendada üleliigset teavitamist, kus üks vastaspool või keskne vastaspool teavitab mõlema vastaspoole eest, peaks vastaspoolel või kesksel vastaspoolel olema võimalus saata kauplemisteabehoidlale üks ühine teade, mis sisaldab asjakohast teavet
            
         
               (4)
            
            
               Tuletislepingute hindamine on reguleerivate asutuste jaoks nende volituste täitmiseks ülimalt oluline, eelkõige finantsstabiilsuse tagamisel. Tuletislepingu turuhinnas hindamine või mudelipõhine hindamine näitab selle lepingu riski positsiooni ja suurust, samuti annab täiendavat teavet lepingu esialgse väärtuse kohta.
            
         
               (5)
            
            
               Iga lepingu tagatise kohta teabe kogumine on esmatähtis riskide nõuetekohase seire tagamiseks. Selleks peaksid oma tehingutele tagatise esitavad vastaspooled teavitama sellise tagatise andmetest iga tehingu kohta. Kui tagatis on arvutatud mitme lepingu netopositsiooni põhjal ja ei ole esitatud tehingupõhiselt, vaid portfellipõhiselt, peaksid vastaspooled teavitama portfelli kordumatust koodist või vastaspoole numeratsioonist. Kordumatu tunnuskood peaks kajastama eriomast portfelli, mille suhtes tagatisi vahetati, kui vastaspoolel on rohkem kui üks portfell, samuti peaks olema tagatud, et tuletislepingut saab siduda konkreetse portfelliga, mille kohta tagatist hoitakse.
            
         
               (6)
            
            
               Käesolev määrus tugineb ESMA poolt komisjonile esitatud regulatiivsete tehniliste standardite eelnõule, mis kajastab kauplemisteabehoidlate olulist rolli turgude läbipaistvuse suurendamisel avalikkuse ja reguleerivate asutuste huvides, ja sellega määratakse kindlaks tuletisinstrumendi liiki ja tehingu sisu käsitlevad andmed, mis esitatakse kauplemisteabehoidlale ning mida kauplemisteabehoidla kogub ja teeb kättesaadavaks.
            
         
               (7)
            
            
               Enne käesoleva määruse aluseks olevate tehniliste standardite eelnõu esitamist konsulteeris ESMA asjaomaste asutuste ja Euroopa Keskpankade Süsteemi liikmetega. Vastavalt Euroopa Parlamendi ja nõukogu 24. novembri 2010. aasta määruse (EL) nr 1095/2010 (millega asutatakse Euroopa Järelevalveasutus (Euroopa Väärtpaberiturujärelevalve)) (3) artiklile 10 on ESMA viinud läbi avaliku konsultatsiooni kõnealuste regulatiivsete tehniliste standardite kohta, analüüsinud võimalikku asjaomast kulu ja kasu ning küsinud arvamust määruse (EL) nr 1095/2010 artikli 37 kohaselt loodud väärtpaberituru sidusrühmade kogult,
            
         ON VASTU VÕTNUD KÄESOLEVA MÄÄRUSE:
   Artikkel 1
   Vastavalt määruse (EL) nr 648/2012 artikli 9 lõigetele 1 ja 3 esitatava teabe üksikasjad
   1.   Kauplemisteabehoidlale esitatav teave sisaldab:
   
               a)
            
            
               lisa tabelis 1 sätestatud üksikasjalikku teavet lepingu vastaspoolte kohta;
            
         
               b)
            
            
               lisa tabelis 2 sätestatud üksikasjalikku teavet kahe vastaspoole sõlmitud tuletislepingu kohta.
            
         2.   Lõike 1 kohaldamisel mõistetakse lepingu sõlmimise all tehingu täitmist Euroopa Parlamendi ja nõukogu direktiivi 2004/39/EÜ (4) artikli 25 lõike 3 tähenduses.
   3.   Kui mõlemad vastaspooled esitavad ühe ühise teate, peab see sisaldama lisa tabelis 1 nõutud andmeid iga vastaspoole kohta eraldi. Lisa tabelis 2 nõutud teave esitatakse ainult üks kord.
   4.   Kui mõlemad vastaspooled esitavad ühe ühise teate, tehakse selle kohta märge lisa tabeli 1 lahtrisse 9.
   5.   Kui üks vastaspool esitab kauplemisteabehoidlale lepingu andmed teise vastaspoole nimel või kolmas üksus teavitab lepingust kauplemishoidlat mõlema vastaspoole nimel, peab teave sisaldama kõiki nõutavaid üksikasjalikke andmeid, mida oleks esitatud lepingu kohta juhul, kui teavitanud oleks iga vastaspool eraldi.
   6.   Kui tuletisleping sisaldab tunnusjooni, mis on omased rohkem kui ühele lisa tabelis 2 osutatud alusvarale, tuleb enne kauplemisteabehoidla teavitamist ära märkida selline varaliik, mida vastaspooled peavad kokkuleppeliselt lepinguga kõige sarnasemaks.
   Artikkel 2
   Kliiritud tehingud
   1.   Kui keskne vastaspool kliirib olemasolevat lepingut hiljem, teavitatakse kliiringust kui olemasoleva lepingu muutmisest.
   2.   Kui leping on sõlmitud kauplemiskohas ja kliiritud keskse vastaspoolega selliselt, et üks vastaspool ei tea teise vastaspoole tunnusandmeid, märgib teavitav vastaspool keskse vastaspoole oma vastaspooleks.
   Artikkel 3
   Riskidest teavitamine
   1.   Lisa tabeli 1 kohases tagatise teabes esitatakse andmed kõikide antud tagatiste kohta.
   2.   Kui vastaspool ei anna tagatist tehingupõhiselt, teavitavad vastaspooled kauplemisteabehoidlat sellisest antud tagatisest portfellipõhiselt.
   3.   Kui lepingu tagatisest teavitatakse portfellipõhiselt, esitab teavitav vastaspool kauplemisteabehoidlale portfelli tunnuskoodi seoses tagatisega, mis on antud teavitatud lepingu teisele vastaspoolele.
   4.   Muu kui määruse (EL) nr 648/2012 artiklis 10 sätestatud finantssektoriväline vastaspool ei pea teavitama tagatisest ja lisa tabeli 1 kohasest lepingu turuhinnas hindamisest või mudelipõhisest hindamisest.
   5.   Kui lepingu kliirib keskne vastaspool, esitab turuhinnas hindamise teabe ainult tema.
   Artikkel 4
   Andmekogu
   Andmekogus tuleb registreerida kauplemisteabehoidlas säilitatavatesse andmetesse tehtavad muudatused ning muudatusi taotlevad isikud, kelleks võib vajaduse korral olla ka kauplemisteabehoidla ise, samuti muudatuse põhjendus, muutmise kuupäev, ajatempel ja muudatuse selge kirjeldus, sealhulgas andmete esialgne ja muudetud sisu, nagu on nõutud lisa tabeli 2 lahtrites 58 ja 59.
   Artikkel 5
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  Euroopa Liidu Teatajas seni avaldamata.
   
      (2)  ELT L 201, 27.7.2012, lk 1.
   
      (3)  ELT L 331, 15.12.2010, lk 84.
   
      (4)  ELT L 145, 30.4.2004, lk 1.
   
      LISA
      
         Kauplemisteabehoidlale esitatav teave
      
      
         Tabel 1
      
      
         Vastaspoole andmed
      
      
                   
               
               
                  Lahter
               
               
                  Nõutud andmed
               
            
                  
                     Lepingupooled
                  
               
            
                  1
               
               
                  Teabe ajatempel
               
               
                  Kauplemisteabehoidlale teabe esitamise kuupäev ja aeg.
               
            
                  2
               
               
                  Vastaspoole tunnuskood
               
               
                  Teavitava vastaspoole kordumatu tunnuskood.
                  Füüsilise isiku puhul esitatakse kliendi tunnuskood.
               
            
                  3
               
               
                  Teise vastaspoole tunnuskood
               
               
                  Lepingu teise vastaspoole kordumatu tunnuskood. Lahter täidetakse teavitava vastaspoole seisukohast lähtudes. Füüsilise isiku puhul esitatakse kliendi tunnuskood.
               
            
                  4
               
               
                  Vastaspoole nimi
               
               
                  Teavitava vastaspoole ärinimi.
                  Lahter jäetakse tühjaks, kui vastaspoole tunnuskood juba sisaldab nõutud andmeid.
               
            
                  5
               
               
                  Vastaspoole asukoht
               
               
                  Teavitava vastaspoole registreeritud asukoht, sealhulgas täielik aadress, linn ja riik.
                  Lahter jäetakse tühjaks, kui vastaspoole tunnuskood juba sisaldab nõutud andmeid.
               
            
                  6
               
               
                  Vastaspoole tegevusvaldkond
               
               
                  Teavitava vastaspoole tegevusvaldkond (pangandus, kindlustus jms).
                  Lahter jäetakse tühjaks, kui vastaspoole tunnuskood juba sisaldab nõutud andmeid.
               
            
                  7
               
               
                  Vastaspoole kuulumine või mittekuulumine finantssektorisse
               
               
                  Näitab kas teavitav vastaspool on finantssektori või finantssektoriväline vastaspool määruse (EÜ) nr 648/2012 artikli 2 punktide 8 ja 9 tähenduses.
               
            
                  8
               
               
                  Maakleri tunnuskood
               
               
                  Kui maakler tegutseb teavitava vastaspoole vahendajana muutumata ise vastaspooleks, esitab teavitav vastaspool sellise maakleri kordumatu tunnuskoodi. Füüsilise isiku puhul esitatakse kliendi tunnuskood.
               
            
                  9
               
               
                  Teavitava üksuse tunnuskood
               
               
                  Kui teavitav vastaspool on teavitamise delegeerinud kolmandale isikule või teisele vastaspoolele, esitatakse selles lahtris sellise üksuse kordumatu tunnuskood. Muudel juhtudel jäetakse lahter tühjaks.
                  Füüsilise isiku puhul esitatakse kliendi tunnuskood, mida on vastaspool kasutanud õigusliku vormi määramisel tehingute täitmisel.
               
            
                  10
               
               
                  Kliiriva liikme tunnuskood
               
               
                  Kui teavitav vastaspool ei ole kliiriv liige, esitatakse tema kliiriva liikme kordumatu tunnuskood. Füüsilise isiku puhul esitatakse keskse vastaspoole määratud kliendi tunnuskood.
               
            
                  11
               
               
                  Õigustatud isiku tunnuskood
               
               
                  Esitatakse lepingust tulenevate õiguste ja kohustuste subjektiks olev isik. Kui tehing täidetakse sellise struktuuri kaudu, nagu on usaldusfond või fond, mis esindab paljusid õigustatud isikuid, esitatakse sellise struktuuri tunnusandmed. Kui õigustatud isik ei ole selle lepingu vastaspool, esitab teavitav vastaspool sellise õigustatud isiku kordumatu tunnuskoodi või füüsilise isiku puhul kliendi tunnuskoodi, mida on kasutatud sellise isiku õigusliku vormi määramisel.
               
            
                  12
               
               
                  Kauplemisvolitused
               
               
                  Märgitakse, kas teavitav vastaspool tegi tehingu oma arvel (kas oma nimel või kliendi nimel) või kliendi arvel ja nimel.
               
            
                  13
               
               
                  Vastaspoole osapool
               
               
                  Märgitakse, kas tegemist on ostu- või müügilepinguga. Intressimääratuletislepingu puhul esindab ostupool ostja osapoolt 1 ja müügipool on müüja osapool 2.
               
            
                  14
               
               
                  Leping mitte-EMP osapoolega
               
               
                  Märgitakse, kas teise vastaspoole registreeritud asukoht on väljaspool EMP-d.
               
            
                  15
               
               
                  Otsene seotus äritegevuse või finantseerimistegevusega
               
               
                  Esitatakse teave selle kohta, kas leping on objektiivselt mõõdetaval viisil otseselt seotud äritegevuse või finantseerimistegevusega määruse (EL) nr 648/2012 artikli 10 lõike 3 tähenduses.
                  Lahter jäetakse tühjaks, kui teavitav vastaspool on finantssektori vastaspool määruse (EL) nr 648/2012 artikli 2 punkti 8 tähenduses.
               
            
                  16
               
               
                  Kliirimiskünnis
               
               
                  Esitatakse teave selle kohta, kas teavitav vastaspool on ületanud kliirimiskünnise määruse (EL) nr 648/2012 artikli 10 lõike 2 tähenduses. Lahter jäetakse tühjaks, kui teavitav vastaspool on finantssektori vastaspool määruse (EL) nr 648/2012 artikli 2 punkti 8 tähenduses.
               
            
                  17
               
               
                  Lepingu väärtus turuhinnas
               
               
                  Esitatakse teave lepingu turuhinnas hindamise või vajaduse korral mudelipõhise hindamise kohta määruse (EL) nr 648/2012 artikli 11 lõike 2 tähenduses.
               
            
                  18
               
               
                  Lepingu turuhinnas hindamise valuuta
               
               
                  Esitatakse valuuta, mida kasutatakse määruse (EL) nr 648/2012 artikli 11 lõike 2 kohasel lepingu turuhinnas hindamisel või vajaduse korral mudelipõhisel hindamisel.
               
            
                  19
               
               
                  Hindamise kuupäev
               
               
                  Viimase turuhinnas hindamise või mudelipõhise hindamise kuupäev.
               
            
                  20
               
               
                  Hindamise aeg
               
               
                  Turuhinnas hindamise või mudelipõhise hindamise aeg.
               
            
                  21
               
               
                  Hindamise tüüp
               
               
                  Kas hindamine toimus turuhinnas hindamise või mudelipõhise hindamise alusel.
               
            
                  22
               
               
                  Tagatis
               
               
                  Kas tagatis on antud.
               
            
                  23
               
               
                  Tagatisportfell
               
               
                  Kas tagatis on antud portfellipõhiselt. Tagatisportfelli puhul arvutatakse tagatis lepingute kogumi netopositsioonide alusel, mitte tehingupõhiselt.
               
            
                  24
               
               
                  Tagatisportfelli tunnuskood
               
               
                  Tagatisest portfellipõhiselt teavitamisel esitab teavitav vastaspool portfelli kordumatu tunnuskoodi.
               
            
                  25
               
               
                  Tagatise väärtus
               
               
                  Teavitav vastaspool esitab teisele vastaspoolele antud tagatise väärtuse. Tagatisest portfellipõhiselt teavitamisel tuleb lahtris esitada andmed kõikide portfelli tagatiste väärtuste kohta.
               
            
                  26
               
               
                  Tagatise valuuta
               
               
                  Täpsustatakse tagatise väärtus lahtri 25 jaoks.
               
            
         
      
         Tabel 2
      
      
         Üldandmed
      
      
                   
               
               
                  Lahter
               
               
                  Nõutud andmed
               
               
                  Tuletislepingu liik
               
            
                   
               
               
                  
                              
                                 Jagu 2a –
                              
                           
                           
                              lepingu liik
                           
                        
               
                   
               
               
                  
                     Kõik lepingud
                  
               
            
                  1
               
               
                  Kasutatud taksonoomia
               
               
                  Lepingu kohta esitatakse toote tunnuskood.
               
               
                   
               
            
                  2
               
               
                  Toote tunnuskood 1
               
               
                  Lepingu kohta esitatakse toote tunnuskood.
               
               
                   
               
            
                  3
               
               
                  Toote tunnuskood 2
               
               
                  Lepingu kohta esitatakse toote tunnuskood.
               
               
                   
               
            
                  4
               
               
                  Alusvara
               
               
                  Alusvara kohta esitatakse kordumatu tunnuskood. Korvi või indeksi kohta esitatakse korvi või indeksi tunnusandmed, kui kordumatut tunnuskoodi ei ole antud.
               
               
                   
               
            
                  5
               
               
                  Tinglik valuuta 1
               
               
                  Esitatakse tinglik valuuta. Intressimääratuletislepingu puhul esitatakse tinglik valuuta pool 1.
               
               
                   
               
            
                  6
               
               
                  Tinglik valuuta 2
               
               
                  Esitatakse tinglik valuuta. Intressimääratuletislepingu puhul esitatakse tinglik valuuta pool 2.
               
               
                   
               
            
                  7
               
               
                  Ülekantav valuuta
               
               
                  Esitatakse ülekantav valuuta.
               
               
                   
               
            
                   
               
               
                  
                              
                                 Jagu 2b –
                              
                           
                           
                              tehinguandmed
                           
                        
               
                   
               
               
                  
                     Kõik lepingud
                  
               
            
                  8
               
               
                  Tehingu tunnuskood
               
               
                  Teavitav vastaspool esitab Euroopa tasandil kokkulepitud kordumatu tehingu tunnuskoodi. Tehingu kordumatu tunnuskoodi puudumise korral tuleb see määrata ja teiste vastaspooltega kokku leppida.
               
               
                   
               
            
                  9
               
               
                  Tehingu viitenumber
               
               
                  Teavitav üksus või enda nimel teavitav kolmas isik esitab tehingu kordumatu tunnusnumbri.
               
               
                   
               
            
                  10
               
               
                  Täitmiskoht
               
               
                  Esitatakse täitmiskoha kordumatu tunnuskood. Börsivälise lepingu puhul märgitakse, kas instrument on kauplemisele lubatud ja sellega kaubeldakse börsiväliselt või ei ole kauplemisele lubatud ja sellega kaubeldakse börsiväliselt.
               
               
                   
               
            
                  11
               
               
                  Tihendamine
               
               
                  Märgitakse, kas lepingut on tihendatud.
               
               
                   
               
            
                  12
               
               
                  Hind/määr
               
               
                  Esitatakse tuletislepingu hind, vajadusel tasud ja kogunenud intressid.
               
               
                   
               
            
                  13
               
               
                  Hinnanoteering
               
               
                  Hinna esitamise viis.
               
               
                   
               
            
                  14
               
               
                  Tinglik väärtus
               
               
                  Esitatakse teave lepingu esialgse väärtuse kohta.
               
               
                   
               
            
                  15
               
               
                  Hinnakordaja
               
               
                  Esitatakse finantsinstrumendi kauplemiskoguse ühikute arv. Näiteks ühe lepinguga hõlmatud tuletisinstrumentide arv.
               
               
                   
               
            
                  16
               
               
                  Kogus
               
               
                  Rohkem kui ühest tuletislepingust teavitamisel esitatakse lepingute arv.
               
               
                   
               
            
                  17
               
               
                  Lepingu sõlmimisel makstav tasu
               
               
                  Esitatakse lepingu sõlmimise selliste tasude suurus, mida teavitav vastaspool maksab või saab.
               
               
                   
               
            
                  18
               
               
                  Ülekande liik
               
               
                  Näidatakse, kas leping on arveldatud füüsiliselt või rahas.
               
               
                   
               
            
                  19
               
               
                  Täitmise ajatempel
               
               
                  Kohaldatakse artikli 1 lõiget 2.
               
               
                   
               
            
                  20
               
               
                  Jõustumiskuupäev
               
               
                  Esitatakse lepingust tulenevate kohustuste jõustumise kuupäev.
               
               
                   
               
            
                  21
               
               
                  Tähtpäev
               
               
                  Esitatakse teavitatud lepingu esialgne tähtpäev. Lepingu ennetähtaegset lõpetamist selles lahtris ei märgita.
               
               
                   
               
            
                  22
               
               
                  Lõpetamise kuupäev
               
               
                  Esitatakse teavitatud lepingu lõpetamise kuupäev. Lepingu tähtpäeva ja lõpetamise kuupäeva kokkulangemisel jäetakse lahter tühjaks.
               
               
                   
               
            
                  23
               
               
                  Arvelduse kuupäev
               
               
                  Esitatakse alusvara arvelduse kuupäev. Paljude arvelduse kuupäevade puhul võib kasutada lisalahtreid (näiteks 23 A, 23B, 23C…).
               
               
                   
               
            
                  24
               
               
                  Raamlepingu liik
               
               
                  Teavitatava lepingu puhul raamlepingu kasutamisel esitatakse viide selle nimele (näiteks ISDA raamleping). Master Power Purchase and Sale Agreement International ForEx Master Agreement; European Master Agreement või mis tahes kohalik raamleping).
               
               
                   
               
            
                  25
               
               
                  Raamlepingu tekstiversioon
               
               
                  Vajadusel märgitakse tehingust teavitamisel raamlepingu tekstiversiooni aastaarv (näiteks 1992, 2002,…).
               
               
                   
               
            
                   
               
               
                  
                              
                                 Jagu 2c –
                              
                           
                           
                              riskide maandamine / teavitamine
                           
                        
               
                   
               
               
                  
                     Kõik lepingud
                  
               
            
                  26
               
               
                  Kinnitamise ajatempel
               
               
                  Esitatakse kinnitamise kuupäev ja aeg, nagu on sätestatud komisjoni delegeeritud määruses (EL) nr 149/2013, (1) millega määratakse kindlaks kinnitamise ajavöönd.
               
               
                   
               
            
                  27
               
               
                  Kinnitamise liik
               
               
                  Kas leping kinnitati elektrooniliselt, mõnel teisel viisil või jäeti kinnitamata.
               
               
                   
               
            
                   
               
               
                  
                              
                                 Jagu 2d –
                              
                           
                           
                              kliiring
                           
                        
               
                   
               
               
                  
                     Kõik lepingud
                  
               
            
                  28
               
               
                  Kliiringukohustus
               
               
                  Märgitakse, kas teavitamisele kuuluva lepingu suhtes kohaldatakse kliiringukohustust määruse (EL) nr 648/2012 tähenduses.
               
               
                   
               
            
                  29
               
               
                  Kliiringu toimumine
               
               
                  Näidatakse, kas kliiring on toimunud.
               
               
                   
               
            
                  30
               
               
                  Kliiringu ajatempel
               
               
                  Esitatakse kliiringu toimumise aeg ja kuupäev.
               
               
                   
               
            
                  31
               
               
                  Keskne vastaspool
               
               
                  Lepingu kliirimise korral esitatakse lepingu kliirinud keskse vastaspoole kordumatu tunnuskood.
               
               
                   
               
            
                  32
               
               
                  Grupisisene tehing
               
               
                  Märgitakse, kas lepingu puhul on tegemist grupisisese tehinguga määruse (EL) nr 648/2012 artikli 3 tähenduses.
               
               
                   
               
            
                   
               
               
                  
                              
                                 Jagu 2e –
                              
                           
                           
                              intressimäärad
                           
                        
               
                  
                     Kogu allpool nõutud teavet sisaldavast UPIst teavitamise puhul ei pea siin nõutud teavet esitama.
                  
               
               
                  
                     Intressimääratuletisinstrumendid
                  
               
            
                  33
               
               
                  Fikseeritud intressi pool 1
               
               
                  Võimaluse korral esitatakse fikseeritud intressi pool 1.
               
               
                   
               
            
                  34
               
               
                  Fikseeritud intressi pool 2
               
               
                  Võimaluse korral esitatakse fikseeritud intressi pool 2.
               
               
                   
               
            
                  35
               
               
                  Fikseeritud intressi arvestusmeetod
               
               
                  Võimaluse korral esitatakse fikseeritud intressi arvestusperioodi tegelik päevade arv.
               
               
                   
               
            
                  36
               
               
                  Fikseeritud intressi poole maksesagedus
               
               
                  Võimaluse korral esitatakse fikseeritud intressi poole maksesagedus.
               
               
                   
               
            
                  37
               
               
                  Ujuva intressi maksesagedus
               
               
                  Võimaluse korral esitatakse ujuva intressi poole maksesagedus.
               
               
                   
               
            
                  38
               
               
                  Ujuva intressimäära muutmissagedus
               
               
                  Võimaluse korral esitatakse ujuva intressi poole intressimäära muutmissagedus.
               
               
                   
               
            
                  39
               
               
                  Poole 1 ujuv intressimäär
               
               
                  Võimaluse korral esitatakse kasutatud intressimäärad, mida muudetakse eelnevalt kindlaksmääratud ajavahemike järel ja turu tavapärase viiteintressimäära alusel.
               
               
                   
               
            
                  40
               
               
                  Poole 2 ujuv intressimäär
               
               
                  Võimaluse korral esitatakse kasutatud intressimäärad, mida muudetakse eelnevalt kindlaksmääratud ajavahemike järel ja turu tavapärase viiteintressimäära alusel.
               
               
                   
               
            
                   
               
               
                  
                              
                                 Jagu 2f –
                              
                           
                           
                              valuuta
                           
                        
               
                  
                     Kogu allpool nõutud teavet sisaldavast UPIst teavitamise puhul ei pea siin nõutud teavet esitama.
                  
               
               
                  
                     Valuutatuletisinstrumendid
                  
               
            
                  41
               
               
                  Valuuta 2
               
               
                  Esitatakse vahetusvaluuta, kui see ei lange kokku ülekandevaluutaga.
               
               
                   
               
            
                  42
               
               
                  Vahetuskurss 1
               
               
                  Esitatakse lepinguliselt kindlaksmääratud valuutade vahetuskurss.
               
               
                   
               
            
                  43
               
               
                  Valuuta forvardkurss
               
               
                  Esitatakse valuuta väärtuspäeva forvardkurss.
               
               
                   
               
            
                  44
               
               
                  Vahetuskursi alus
               
               
                  Esitatakse vahetuskursi alus.
               
               
                   
               
            
                   
               
               
                  
                              
                                 Jagu 2g –
                              
                           
                           
                              kaubad
                           
                        
               
                  
                     Kogu allpool nõutud teavet sisaldavast UPIst teavitamise puhul ei pea siin nõutud teavet esitama, välja arvatud kui teavitada tuleb Euroopa Parlamendi ja nõukogu määruse (EL) nr 1227/2011
                      (2)
                     alusel.
                  
               
               
                  
                     Kaubatuletisinsrumendid
                  
               
            
                   
               
               
                  
                     Üldine
                  
               
               
                   
               
               
                   
               
            
                  45
               
               
                  Aluseks olev kaup
               
               
                  Märgitakse lepingu aluseks oleva kauba liik.
               
               
                   
               
            
                  46
               
               
                  Kauba andmed
               
               
                  Esitatakse üksikasjalikud andmed lahtris 45 märgitud iga kauba kohta.
               
               
                   
               
            
                   
               
               
                  
                     Energia
                  
               
               
                  Võimaluse korral esitatakse teave, mida nõutakse määruse (EL) nr 1227/2011 alusel.
               
               
                   
               
            
                  47
               
               
                  Tarnekoht või -tsoon
               
               
                  Esitatakse turupiirkonna tarnekoht.
               
               
                   
               
            
                  48
               
               
                  Ühenduspunkt
               
               
                  Esitatakse transpordilepingu piirid ja piiripunktid.
               
               
                   
               
            
                  49
               
               
                  Koormuse liik
               
               
                  Korratakse lahtrite 50–54 andmeid, et määrata kindlaks toote tarneprofiil, mis vastab päeva tarneperioodile.
               
               
                   
               
            
                  50
               
               
                  Tarne alguskuupäev ja -aeg
               
               
                  Esitatakse tarne alguskuupäev ja -aeg.
               
               
                   
               
            
                  51
               
               
                  Tarne lõppkuupäev ja -aeg
               
               
                  Esitatakse tarne lõppkuupäev ja -aeg.
               
               
                   
               
            
                  52
               
               
                  Lepingu võimsus
               
               
                  Esitatakse kogus tarneajaperioodi kohta.
               
               
                   
               
            
                  53
               
               
                  Koguse ühik
               
               
                  Esitatakse kogus tunnipõhiselt megavatt-tundides või päevapõhiselt kilovatt-päevades või tundides, mis vastab aluseks olevale kaubale.
               
               
                   
               
            
                  54
               
               
                  Hind/tarneajaperioodi kogus
               
               
                  Võimaluse korral esitatakse hind tarneajaperioodi koguse kohta.
               
               
                   
               
            
                   
               
               
                  
                              
                                 Jagu 2h –
                              
                           
                           
                              optsioonid
                           
                        
               
                  
                     Kogu allpool nõutud teavet sisaldavast UPIst teavitamise puhul ei pea siin nõutud teavet esitama.
                  
               
               
                  
                     Optsioonilepingud
                  
               
            
                  55
               
               
                  Optsiooni liik
               
               
                  Märgitakse, kas tegemist on ostuoptsiooni- või müügioptsiooniga.
               
               
                   
               
            
                  56
               
               
                  Optsiooni tüüp (võimalik täitmine)
               
               
                  Märgitakse, kas optsiooni saab täita üksnes kindlaksmääratud kuupäeval (Euroopa ja Aasia tüüp), eelnevalt kindlaksmääratud mitmel kuupäeval (Bermuda) või mis tahes hetkel lepingu kehtivusajal (Ameerika tüüp).
               
               
                   
               
            
                  57
               
               
                  Täitmishind (ülem/alammäär)
               
               
                  Esitatakse optsiooni täitmishind.
               
               
                   
               
            
                   
               
               
                  
                              
                                 Jagu 2i –
                              
                           
                           
                              muudatused teabes
                           
                        
               
                   
               
               
                  
                     Kõik lepingud
                  
               
            
                  58
               
               
                  Meetme liik
               
               
                  Kui teavitatakse:
                  
                              —
                           
                           
                              esmakordselt tuletislepingust või kauplemisjärgsest sündmusest, tähistatakse see märkega „new”;
                           
                        
                              —
                           
                           
                              eelnevalt teavitatud tuletislepingu andmete muutmisest, tähistatakse see märkega „modify”;
                           
                        
                              —
                           
                           
                              ebaõigesti edastatud teabe tühistamisest, tähistatakse see märkega „error”;
                           
                        
                              —
                           
                           
                              olemasoleva lepingu lõpetamisest, tähistatakse see märkega „cancel”;
                           
                        
                              —
                           
                           
                              teavitatu lepingu tihendamisest, tähistatakse märkega „compression”;
                           
                        
                              —
                           
                           
                              hindamise ajakohastamisest, tähistatakse see märkega „valuation update”;
                           
                        
                              —
                           
                           
                              igast muust muudatusest, tähistatakse see märkega „other”.
                           
                        
               
                   
               
            
                  59
               
               
                  Meetme liigi üksikasjalikud andmed
               
               
                  Lahtri 58 märke „other” tegemise korral esitatakse siin üksikasjalikud andmed teabe muudatuste kohta.
               
               
                   
               
            
         (1)  Vt käesoleva Euroopa Liidu Teataja lk 11.
      
         (2)  ELT L 326, 8.12.2011, lk 1.